《白醉楼为范文铉赋》
明代·陶宗仪

目眩金锣日出初，檐阑凛冽气全苏。心情酣乐非因酌，体骨融全似欲扶。

西阁吟成唐杜老，寒时作息宋田夫。幕天席地从吾意，兀兀陶陶一念无。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。